Łomża
<s>Łomża (čita se Lomža) je grad od 62,573 stanovnika na istoku Poljske u Podlaskom vojvodstvu.</s>

<s>Geografske karakteristike</s>

<s>Łomża leži na rijeci Narew, udaljena osmadesetak km zapadno od svog vojvodskog centra Białystoka.</s>

<s>Historija</s>

<s>Łomża je izrasla u 10. vijek, na visokoj obali rijeke Narew, oko 5 km istočno od današnjeg centra pod imenima Górą Królowej Bony i Wzgórzem św.</s><s>Wawrzyńca.</s><s>Tek od druge polovice 14. vijeka naselje je preseljeno na današnju lokaciju, Łomża je status grada dobila 15. juna 1418. od vojvodeJanusza I. 
Nakon izumiranja loze mazovskih vojvoda i uključivanja Mazovije u Poljsko-Litvansku Uniju 1526. - Łomża je postala kraljevski grad.</s>

<s>Grad je prosperirao tokom 15 i 16. vijeka kao luka na tada prometnom putu od Narewa do Visle, i kao važno raskršće trgovačkih puteva prema Prusiji, Vilniusu i Ukrajini.</s><s>Opasan bedemima, sa šest mostova, sredinom 16. vijeka imao je tada respektabilnih 3.300 stanovnika, preko 540 zgrada, 7 crkava, kraljevski dvor, ljevaonicu zvona, arsenal, kupalište, žitnice, skladišta soli i druge javne građevine.</s>

<s>Stagnacija je otpočela sredinom 17. vijeka zbog švedskih ratova, brojnih požara i prirodnih katastrofa.</s><s>Ponovni rast i ekonomski preporod dogodio se u 19 i 20. vijeku, zbog otvaranja novih prometnih pravaca i razvoja industrije i trgovine, tako da je 1806. imao oko 6000 stanovnika.</s><s>Nakon formiranja Varšavskog vojvodstva, Łomża je postala lokalni administrativni centar, a nakon formiranja Kongresne Poljske, od 1866. i glavni grad gubernije pa je u periodu 1867.-1915. brzo napredovala.</s><s>Prvi svjetski rat spriječio je daljnji razvoj, ponovno je uznapredovala od 1925. kad je osnovana Biskupija Łomża.</s><s>U to vrijeme izrastao je u jedan od najvećih urbanih centara sjeveroistočne Mazovije, kao grad koji je  1912. imao oko 22.000 stanovnika, a 1939. 27.000 (bez brojne vojske).</s>

<s>Grad je kraj Drugog svjetskog rata kad ga je oslobodila Crvena armija 13. septembra 1944. dočekao u ruševinama, čak 70%. zgrada je uništeno a broj stanovnika se zbog deportacija i ubistava smanjio za 60%.</s>

<s>U periodu 1946-1975. obnovljen je historijski centar grada i izgrađeno nekoliko stambenih naselja i  brojne tvornice.</s><s>Łomża je 1975. postala administrativni centar vlastitog Vojvodstva Łomża, i to je bila sve do 31. januara 1998. kad je ukinuto.</s><s>Period 1978.-1990. bio je vrijeme brzog ekonomskog rasta i urbane ekspanzije (površina grada se praktički se udvostručila).</s><s>Łomża je bila administrativni centar vlastitog Vojvodstva  sve do 31. januar 1998.</s>

<s>Privreda 
Današnja Łomża je grad prehrambene, metalske i drvne industrije, poznat po tvornici građevinskih materijala i po štamparijama.</s>

<s>Łomża je i važan transportni i obrazovni centar i grad sa teatrom.</s>

<s>Pobratimski gradovi</s>

<s>Łomża ima ugovore o prijateljstvu sa slijedećim gradovima;</s>

<s>Izvori</s>

<s>Vanjske veze</s>

<s>Urząd Miejski w Łomży (službene stranice)</s>

<s>Gradovi u Poljskoj</s>

